Varmerekord i Bergen 17. mai
Mellom klokken 14 og 15 i dag ble det nemlig målt hele 23,9 grader ved Florida i Bergen, ifølge Bergens Tidende. Det er 0,2 grader mer enn målingene fra 17. mai i 1932 og i 1980, da temperaturene krøp opp til 23,7 grader. – Disse målingene fra tidligere år er fra Fredriksberg og Florida, sier vakthavende meteorolog Haldis Berge ved Meteorologisk institutt i Bergen. I fjor nådde gradestokken i Bergen 15,2 grader. Den varmeste maidagen som er målt i Bergen var 30 mai i fjor. Da kom temperaturen opp i hele 31,2 grader.Berge sier til VG at det har vært sol og fint vær over mesteparten av landet 17. mai. Bare Finnmark har hatt en del skyer og litt nedbør langs kysten. Finnmarkingene har også hatt en nokså kjølig 17. mai, med temperaturer ned i 5,4 grader i Honningsvåg. I løpet av kvelden og natten vil være bli litt mindre fint sør i landet. – Det har begynt å komme inn litt skyer over Sørøst-Norge, og det kan komme litt regn fra Oslo og sørover utover kvelden, sier Berge til VG. Skyene kan komme opp til Rogaland og videre nordover i løpet av natten.
I Bergen ble det målt hele 23,9 grader på nasjonaldagen. Aldri har nasjonaldagen vært varmere enn i år, og dermed er det satt ny varmerekord i byen.